甄妮批古淖文油膩誇張 羅啟豪撐師弟:佢當晚表演好好
2024年04月02日 19:42
東網電視
更多新聞短片
《中年好聲音》羅啟豪今天(2日)趁自己40歲正日生日,到新城廣播宣傳新歌《相信相信》,獲數十粉絲於門外為他慶祝,相當窩心。他表示推出新歌等同夢想成真,亦希望藉新歌令大家「相信人生每一步都可幫助達成夢想」。當談到生日願望,他直言希望新歌大熱,以及可以舉行演唱會。
談到《中2》三甲人選,羅啟豪直言:「本來我睇好譚輝智奪冠嘅,因為我同佢合唱過,私心偏向佢。」至於可有留意前輩甄妮批評冠軍古淖文「油膩誇張」,他回應:「都有睇到,覺得每個人都可以有自己嘅意見。甄妮係好有經驗嘅歌手,無論正評或負評,所有歌手都可以吸收令自己更進步。我覺得古淖文當晚表演好好,當然進步空間一定有。」